《代睿子怀玉尺弟》
清代·王端淑

凋残花萼失芳丛，嗟尔天涯我孰同。鸿雁序离悲夜月，鹡鸰诗孰泣东风。

萦牵梦隔西江杳，沦落音难越水通。景物触怀思切切，何时携手叹飘蓬。

作者简介：浙江山阴人，字玉映，号映然子。丁肇圣妻。工诗文，善书画，长于花草。亦通史学。曾辑编《名媛文纬》、《诗纬》、《史愚》。著有《吟红集》、《留箧集》、《恒心集》。